**მომსახურების ხელშეკრულება [?]**

ქ. თბილისი [დადების თარიღი]

1. **მხარეები:**

|  |  |  |
| --- | --- | --- |
|  | **ბანკი:** |  |
|  | საფირმო სახელწოდება: | სს ჰეშ ბანკი; |
|  | საიდენტიფიკაციო ნომერი: | 405555359; |
|  | საკორესპონდენტო მისამართი: | საქართველო, თბილისი, ვაკის რაიონი, გამზირი ვაჟა-ფშაველა, N 71, ოფისი N 21,  სართული 4, I ბლოკი, ნიშნული 11,10 |
|  | წარმომადგენელი (ხელმომწერი პირი): |  |
|  | სახელი და გვარი: | არმენ მატევოსიანი; |
|  | პირადი ნომერი: | 01017003929; |
|  | თანამდებობა/სტატუსი: | გენერალური დირექტორი. |
|  | საკონტაქტო პირი: |  |
|  | სახელი და გვარი: | [?]; |
|  | ტელეფონის ნომერი: | [?]; |
|  | ელ. ფოსტა: | [?]; |
|  |  |  |
|  | **შემსრულებელი:** |  |
|  | საფირმო სახელწოდება/სახელი, გვარი: | [?]; |
|  | საიდენტიფიკაციო ნომერი/პირადი ნომერი: | [?]; |
|  | საკორესპონდენტო მისამართი: | [?]; |
|  |  |  |
|  | წარმომადგენელი (ხელმომწერი პირი): |  |
|  | სახელი და გვარი: | [ივსება მხოლოდ იურიდიული პირის ან ფიზიკური პირის მინდობილი პირის ხელმოწერისას, სხვა შემთხვევაში იწერება „-„]; |
|  | პირადი ნომერი: | [ივსება მხოლოდ იურიდიული პირის ან ფიზიკური პირის მინდობილი პირის ხელმოწერისას, სხვა შემთხვევაში იწერება „-„]; |
|  | თანამდებობა/სტატუსი: | [ივსება მხოლოდ იურიდიული პირის ან ფიზიკური პირის მინდობილი პირის ხელმოწერისას, სხვა შემთხვევაში იწერება „-„]; |
|  | საკონტაქტო პირი: |  |
|  | სახელი და გვარი: | [?]; |
|  | ტელეფონის ნომერი: | [?]; |
|  | ელ. ფოსტა: | [?]; |
|  | საბანკო რეკვიზიტები: |  |
|  | ანგარიშის ნომერი: | [ივსება, როცა უნაღდო ანგარიშსწორებაა, სხვა შემთხვევაში იწერება „-„]; |

1. **ტერმინთა განმარტებები**

წინამდებარე **ხელშეკრულების** მიზნებისათვის ტერმინებს აქვთ შემდეგი მნიშვნელობები:

* 1. **დანართ(ებ)ი - მომსახურების ხელშეკრულების** დანართი N1 (ასეთის არსებობის შემთხვევაში)ან/და **მხარეთა** მიერ დადებული ნებისმიერი სხვა დანართი, რომელიც წარმოადგენს **მომსახურების ხელშეკრულების** განუყოფელს ნაწილს.
  2. **ინტელექტუალური საკუთრების ობიექტი** - ნებისმიერი ნაწარმოები/პროდუქტი, რომელიც წარმოადგენს ინტელექტუალურ-შემოქმედებითი საქმიანობის შედეგს, მათ შორის და არა მხოლოდ სასაქონლო ნიშანი, საავტორო უფლება, პატენტი, გამოგონება, დომენური სახელი, გუდვილი, დიზაინი, ფოტო/ვიდეო მასალა, გრაფიკული გამოსახულება, მონაცემთა ბაზასთან დაკავშირებული უფლებები, კომპიუტერული პროგრამა (მათ შორის ე.წ. source code), ლიცენზია, ნოუ ჰაუ, კომერციული საიდუმლოება, კონფიდენციალურ ინფორმაციასთან დაკავშირებული უფლებები, **კანონმდებლობით** განსაზღვრული საავტორო და მომიჯნავე უფლებების ნებისმიერი სხვა ობიექტი ან/და ნებისმიერი ინტელექტუალური საკუთრება მსოფლიოს მასშტაბით, მიუხედავად იმისა რეგისტრირებულია თუ არა.
  3. **კანონმდებლობა -** საქართველოს მოქმედი საკანონმდებლო და კანონქვემდებარე ნორმატიული აქტები და საქართველოს ნორმატიულ აქტთა სისტემაში შემავალი საერთაშორისო ხელშეკრულებები და შეთანხმებები.
  4. **მესამე პირი** - ნებისმიერი პირი გარდა **ბანკისა** და **შემსრულებლისა**.
  5. **ბანკი** - **პირი**, რომლის სახელი/სახელწოდება, საიდენტიფიკაციო მონაცემები და სხვა სახის ინფორმაცია მოცემულია **ხელშეკრულების 1.1. პუნქტში**.
  6. **მხარე/მხარეები - ბანკი** ან/და **შემსრულებელი**, კონტექსტის შესაბამისად.
  7. **მომსახურების ხელშეკრულება -** წინამდებარე მომსახურების ხელშეკრულება.
  8. **პირი -** ფიზიკური პირ(ებ)ი, იურიდიული პირ(ებ)ი ან/და საქართველოს ან სხვა ქვეყნის კანონმდებლობით გათვალისწინებული სხვა ორგანიზაციული წარმონაქმნ(ებ)ი, რომელიც/რომლებიც არ წარმოადგენს/წარმოადგენენ იურიდიულ პირ(ებ)ს.
  9. **პერსონალური მონაცემი -** ნებისმიერი ინფორმაცია, რომელიც იდენტიფიცირებულ ან იდენტიფიცირებად ფიზიკურ პირს უკავშირდება. ფიზიკური პირი იდენტიფიცირებადია, როდესაც შესაძლებელია მისი იდენტიფიცირება პირდაპირ ან არაპირდაპირ, მათ შორის, სახელით, გვარით, საიდენტიფიკაციო ნომრით, გეოლოკაციის მონაცემებით, ელექტრონული კომუნიკაციის მაიდენტიფიცირებელი მონაცემებით, ფიზიკური, ფიზიოლოგიური, ფსიქიკური, ფსიქოლოგიური, გენეტიკური, ეკონომიკური, კულტურული ან სოციალური მახასიათებლით.
  10. **სამუშაო დღე** - ნებისმიერი დღე შაბათის, კვირის და **კანონმდებლობით** გათვალისწინებული უქმე დღეების გარდა.
  11. **შემსრულებელი** - **პირი**, რომლის სახელი/სახელწოდება, საიდენტიფიკაციო მონაცემები და სხვა სახის ინფორმაცია მოცემულია **ხელშეკრულების 1.2. პუნქტში**.
  12. **ხელშეკრულება - მომსახურების ხელშეკრულება**, **მომსახურების ხელშეკრულების** ნებისმიერი **დანართი** და მათში შეტანილი ნებისმიერი სახის ცვლილების/დამატებების ჩათვლით.

1. **ხელშეკრულების საგანი** 
   1. წინამდებარე **ხელშეკრულებით** **მხარეები** თანხმდებიან, რომ **შემსრულებელი** გაუწევს **ბანკს** **ხელშეკრულებით** გათვალისწინებულ მომსახურებას, ხოლო **ბანკი** გადაუხდის მას მომსახურების საფასურს (შემდგომში - **მომსახურების საფასური**), **ხელშეკრულებით** გათვალისწინებული წესითა და პირობებით (შემდგომში - **მომსახურება**).
   2. **მომსახურების** პირობები:

|  |  |
| --- | --- |
| * + 1. **მომსახურების** აღწერა: | [გაიწეროს რა მომსახურების გაწევა ხდება დეტალურად]; |
| * + 1. **მომსახურების** შესრულების ვადები და პირობები: | [გაიწეროს მომსახურების შესრულების ვადები და პირობები, მაგ: თუ ეტაპობრივად ხდება მომსახურების გაწევა თითოეული ეტაპი და შესაბამისი ვადები, თუკი მომსახურების გაწევის დაწყება რაიმე მოვლენაზეა დამოკიდებული ესეც აქ უნდა გაიწეროს]; |
| * + 1. **მომსახურების საფასური:** | [გაიწეროს თანხა სიტყვიერად და ციფრობრივად, ვალუტა, თანხა იწერება გადასახადების ჩათვლით], რომელიც მოიცავს **კანონმდებლობით** გათვალისწინებულ გადასახადებსა და გადასახდელებს; |
| * + 1. **მომსახურების საფასურის** გადახდის პირობები: | [გაიწეროს როდის ხდება მომსახურების საფასურის გადახდა, მაგ: ხდება თუ არა რაიმე ნაწილის გადახდა ავანსად, თუ სრულად მომსახურების შესრულების შემდეგ X ვადაში ხდება თანხის გადახდა, თუ გაქვთ მომსახურების საფასურის გადახდის რაიმე გრაფიკი, ან მომსახურების საფასურის გადახდა მიბმულია მიღება-ჩაბარების აქტის გაფორმებაზე, ან სხვა პირობა]; |
| * + 1. **მომსახურების** შესრულების დადასტურება: | **მომსახურების** შესრულების დადასტურება მოხდება [მხარეთა შორის გაფორმებული ყოველთვიური მიღება-ჩაბარებების აქტებით] ან [თუ ვადის ბოლოს ფორმდება ერთი მიღება-ჩაბარება გაიწერება შემდეგი ტექსტი: **მომსახურების** შესრულების ვადის ბოლოს მხარეთა შორის შესაბამისი მიღება-ჩაბარების აქტის გაფორმებით]. |
| * + 1. **მომსახურების** განსაკუთრებული პირობები: | [გაიწეროს ნებისმიერი განსაკუთრებული პირობა, რომელიც განსაკუთრებულია ამ კონკრეტული მომსახურებისათვის, მაგ: თუკი სარეკლამო მომსახურების გაწევა ხდება, კონკრეტულად სარეკლამო მომსახურების პირობები, თუ რაიმე ბროშურის ან სტიკერის დაბეჭდვა ხდება უშუალოდ ამ ბროშურის და სტიკერის მახასიათებლები, ზომა, დიზაინი და ა.შ., აქვე უნდა გაიწეროს თუკი რაიმე ჯარიმას აკისრებთ მხარეები ერთმანეთს და სხვა ნებისმიერი პირობა, რომელიც ინდივიდუალურად შეთანხმდა კონკრეტულ პირთან]; |

* 1. **ბანკი** ვალდებულია:
     1. გადაიხადოს **მომსახურების საფასური ხელშეკრულებით** დადგენილი წესითა და პირობებით.
     2. მიაწოდოს **შემსრულებელს** ყველა ის დოკუმენტაცია, ინფორმაცია ან/და ნივთი, რაც აუცილებელია **მომსახურების** გასაწევად.
     3. დროულად აცნობოს **შემსრულებელს** ისეთი გარემოების წარმოშობის შემთხვევაში, რომელმაც შეიძლება გავლენა იქონიოს **მომსახურების** გაწევაზე.
  2. თუ **ხელშეკრულებით** სხვა რამ არ არის განსაზღვრული, **შემსრულებლის** მიერ **მომსახურებასთან** დაკავშირებული ხარჯთაღრიცხვის (ასეთის არსებობისას) შედგენის ხარჯები ცალკე არ ანაზღაურდება და შედის **მომსახურების** **საფასურში**.
  3. **შემსრულებელი** ვალდებულია:
     1. თუ **მხარეთა** შორის სხვა არ არის შეთანხმებული, **მომსახურება** შეასრულოს პირადად. ამასთან, იმ შემთხვევაში, თუ **ბანკის** თანხმობით **შემსრულებელი მომსახურებას** ასრულებს **მესამე პირის** მეშვეობით (შემდგომში - **ქვეკონტრაქტორი**), **შემსრულებელი** ვალდებულია წინასწარ აცნობოს **ბანკს ქვეკონტრაქტორის** საიდენტიფიკაციო მონაცემები და უზრუნველყოს **ქვეკონტრაქტორის** მიერ წინამდებარე **ხელშეკრულების** პირობების დაცვა. **ქვეკონტრაქტორის** ნებისმიერი ქმედებასა თუ უმოქმედობაზე, სრულად პასუხისმგებელია **შემსრულებელი**.
     2. **ბანკს** მისცეს აუცილებელი ან/და ამ უკანასკნელის მიერ მოთხოვნილი ნებისმიერი ინფორმაცია/დოკუმენტაცია, მათ შორის **მომსახურების** შესრულების მიმდინარეობის შესახებ.
     3. იმ შემთხვევაში, თუ **შემსრულებელი მომსახურების** შესრულებისას იყენებს/ამუშავებს ნებისმიერი **მესამე** **პირის** **ინეტელექტუალური საკუთრების ობიექტს** ან/და პერსონალურ მონაცემს, უზრუნველყოს აღნიშნული **მესამე** **პირის** თანხმობის მოპოვება **კანონმდებლობის** შესაბამისად.
     4. თუ **შემსრულებლის** მიერ **მომსახურების** გაწევისათვის აუცილებელია **ბანკის** მიერ რაიმე ქმედების/მოქმედების განხორციელება, **შემსრულებელი** ვალდებულია აღნიშნულის თაობაზე დაუყოვნებლივ შეატყობინოს **ბანკს**, წინააღმდეგ შემთხვევაში **შემსრულებელი** არ არის უფლებამოსილი მოსთხოვოს **ბანკს** აღნიშნული ქმედების/მოქმედების განუხორციელებლობის შედეგად მიყენებული ნებისმირი ზიანი (ზარალი) ან მოითხოვოს რაიმე ხარჯის/დანახარჯის ანაზღაურება.
     5. დაუყოვნებლივ შეატყობინოს **ბანკს მომსახურების** გაწევის ნებისმიერი ხელშემშლელი გარემოების წარმოშობის თაობაზე.
  4. იმ შემთხვევაში, თუ **ხელშეკრულების** ფარგლებში **მომსახურების** გამწევს წარმოადგენს ერთზე მეტი **შემსრულებელი**, თითოეული **შემსრულებელი** **ბანკის** წინაშე წარმოადგენს სოლიდარულ მოვალეს, რაც ყოველგვარი ეჭვის გამორიცხვის მიზნით გულისხმობს **ბანკის** სრულ უფლებამოსილებას შესაბამისი მოთხოვნა/მოთხოვნები, მათ შორის ზიანის (ზარალის) ანაზღაურების თაობაზე, წაუყენოს თითოეულ **შემსრულებელს**, მიუხედავად იმისა, რომელი **შემსრულებლის** ქმედების ან/და უმოქმედობის შედეგად დადგა კონკრეტული შედეგი (მათ შორის ზიანის ფაქტი).
  5. **მომსახურებასთან** ან/და **მომსახურებიდან** გამომდინარე, მათ შორის **მომსახურების** ფარგლებში შექმნილ ნებისმიერ პროდუქტთან დაკავშირებით, **ბანკისათვის** ნებისმიერი **მესამე** **პირის** მიერ პრეტენზიის/მოთხოვნის წარდგენის შემთხვევაში (მათ შორის სახელმწიფო ან საჯარო ორგანოს მიერ საურავის დაკისრების შემთხვევაში) აღნიშნული **მესამე** **პირის** წინაშე სრულად პასუხისმგებელია **შემსრულებელი**.

1. **მხარეთა განცხადებები და გარანტიები**
   1. თითოეული **მხარე** აცხადებს და იძლევა გარანტიას, რომ:
      1. **ხელშეკრულების** დადებისათვის მოპოვებული აქვს ნებისმიერი თანხმობა ან/და უფლებამოსილება და გააჩნია ყველა აუცილებელი დოკუმენტი (მინდობილობა, თანხმობა და ა.შ.) წინამდებარე **ხელშეკრულების** დადებისა და შესრულებისათვის.
      2. არ არსებობს რაიმე მიმდინარე ან პოტენციური სასამართლო, საარბიტრაჟო, ადმინიტრაციული ან სხვა სახის დავა და/ან საჩივარი, რომელიც ზეგავლენას მოახდენს წინამდებარე **ხელშეკრულებით** ნაკისრი ვალდებულებების შესრულებაზე.
      3. მის მიერ **ხელშეკრულების** დადება ან/და შესრულება არ მოდის წინააღმდეგობაში **კანონმდებლობასთან,** საერთაშორისო ნორმებთან, საკუთარ წესდებასთან, გადაწყვეტილებებთან, სადამფუძნებლო ან/და სხვა სახის დოკუმენტებთან, არ იწვევს სხვა სახელშეკრულებო ურთიერთობებით ნაკისრი ვალდებულებების დარღვევას ან/და არ წარმოშობს **მესამე პირებისათვის ხელშეკრულებაზე** შეცილების უფლებას.
      4. **ხელშეკრულების** დადების/ხელმოწერის მომენტისათვის, მისთვის არ არის ცნობილი რაიმე ისეთი გარემოების არსებობის შესახებ, რომელიც შეუძლებელს გახდის **მხარეთა** მიერ **ხელშეკრულებით** ნაკისრი ვალდებულებების სრულად და ჯეროვნად შესრულებას, ხოლო **ხელშეკრულების** დადების/ხელმოწერის შემდგომ, ასეთი გარემოების წარმოშობის შემთხვევაში, დაუყოვნებლივ შეატყობინებს მეორე **მხარეს** აღნიშნულის შესახებ;
      5. მას, მათ შორის მის უფლებამოსილ წარმომადგენელს ან/და ბენეფიციარ მესაკუთრეს:
         1. პირდაპირ ან ირიბად არ გადაუხდია, არ მიუღია, არ ჩართულა რაიმე გარიგებაში, რომლის მიხედვითაც უნდა გადაიხადოს ან მიიღოს, ნებისმიერი უკანონო ან/და დაფარული საკომისიო, ქრთამი ან/და ანაზღაურება;
         2. **ხელშეკრულების** დასადებად არ განუხორციელებია ისეთი ქმედება, რომლის მიზანია, მათ შორის, ფასების ხელოვნური რეგულირება ან/და არაკონკურენტული გარემოს შექმნა ან/და ერთ-ერთი **მხარის** უმაღლესი მენეჯმენტის წევრის უფლებამოსილი პირის, წარმომადგენლის, თანამშრომლის, სხვა პერსონალის ან მასთან დაკავშირებული პირის ან/და მისი დაკავშირებული საწარმოს ქმედებებზე ზეგავლენა, რომელიმე ზემოაღნიშნული პირის მხრიდან არ ჰქონია ადგილი მუქარას მისი ქონების ან რეპუტაციის მიმართ ან/და ბიზნეს უპირატესობის არაკეთილსინდისიერად მოპოვების ან/და სხვაგვარად არ ყოფილა ჩაბმული კორუფციულ საქმიანობაში;
         3. არცერთი მათგანი ან/და მათთან დაკავშირებული პირები, რომლებსაც **მხარეები** იყენებენ სახელშეკრულებო ურთიერთობისას, არ ყოფილან ცნობილი დამნაშავედ ან/და ბრალდებულნი კორუფციის, მექრთამეობის, საგადასახადო თაღლითობის, გადასახადებისგან თავის არიდებისთვის ან აღნიშნულის ხელშეწყობისთვის;
         4. **მხარის** პასუხისმგებლობას არ გამოიწვევს უმაღლესი მენეჯმენტის უფლებამოსილი პირის, სხვა პერსონალის ან მასთან დაკავშირებული პირის ან/და დაკავშირებული საწარმოს ქმედება, თუკი ეს **პირი** არ მოქმედებდა **მხარის** სახელითა და დავალებით.
   2. **მხარე** დაუყოვნებლივ შეატყობინებს მეორე **მხარეს:**
      1. ყველა იმ გარემოებ(ებ)ის შესახებ, რომელიც შეიძლება წინააღმდეგობაში მოვიდეს მის აღნიშნულ განცხადებებთან და გარანტიებთან ან/და გამოიწვიოს მათი დარღვევა.
      2. იმ შემთხვევაში, თუ მას დაემუქრება ლიკვიდაციის ან გადახდისუუნარობის საფრთხე.
   3. **მხარეთა** აღნიშნული განცხადებები და გარანტიები ძალაშია მხარეთა მიერ **ხელშეკრულების** საფუძველზე ნაკისრი ვალდებულებების სრულად და ჯეროვნად შესრულებამდე, მიუხედავად **ხელშეკრულების** სრულად ან ნაწილობრივ შეწყვეტისა.
   4. **მხარეები** აცხადებენ და აცნობიერებენ, რომ **მხარეები** დებენ/აფორმებენ წინამდებარე **ხელშეკრულებას,** მხოლოდ ზემოაღნიშნული განცხადებების და გარანტიების საფუძველზე და მათზე დაყრდნობით.
2. **კონკურენციის შეზღუდვა და ექსკლუზიურობა**
   1. წინამდებარე **ხელშეკრულების** მოქმედების ვადის განმავლობაში და მისი შეწყვეტიდან ან ვადის გასვლიდან 12 (თორმეტი) თვის განმავლობაში, **ბანკის** წინასწარი წერილობითი თანხმობის გარეშე **შემსრულებელი** არ არის უფლებამოსილი, პირდაპირ ან ირიბად (მასთან დაკავშირებული ნებისმიერი **მესამე პირის** მეშვეობით):
      1. **ბანკის** **კონკურენტ პირს** გაუწიოს წინამდებარე **ხელშეკრულების** ფარგლებში გასაწევი **მომსახურების** იდენტური ან/და არსებითად მსგავსი შინაარსის მომსახურება. წინამდებარე შეზღუდვა მოქმედებს იმ გეოგრაფიული არეალის ფარგლებში, სადაც **ბანკი** ოპერირებს ან ახორციელებს მის ძირითად ბიზნეს საქმიანობას;
      2. გადაიბიროს **ბანკის** ნებისმიერი თანამშრომელი ან/და მომსახურების მიმწოდებელი/კონსულტანტი ან/და ხელი შეუწყოს აღნიშნული **პირების** მიერ **ბანკთან** სახელშეკრულებო ურთიერთობის (მათ შორის შრომით სამართლებრივი) შეწყვეტას;
      3. გადაიბიროს **ბანკის** ნებისმიერი მომხმარებელი ან კლიენტი ან/და ხელი შეუწყოს აღნიშნული **პირების** მიერ **ბანკთან** საქმიანი ურთიერთობის შეწყვეტას.
   2. წინამდებარე **ხელშეკრულების** მოქმედების ვადის განმავლობაში, **შემსრულებელი** აცხადებს და ადასტურებს, რომ **ბანკს მომსახურების** გაწევის პროცესში დაუთმობს საკმარის დროსა და რესურსებს და ნებისმიერი **მესამე პირის** წინაშე არ იკისრებს რაიმე იმგვარ ვალდებულებებს, რომელთაც შესაძლოა მნიშვნელოვნად შეაფერხონ ან/და ხელი შეუშალონ **მომსახურების** სრულად და ჯეროვნად შესრულებას.
   3. წინამდებარე **პუნქტის** მიზნებისათვის, **ბანკის** „კონკურენტ პირებში“ იგულისხმება ნებისმიერი კომერციული ბანკი, საგადახდო სისტემა, საგადახდო მომსახურების პროვაიდერი, ვირტუალური აქტივის მომსახურების პროვაიდერი ან/და სხვა ნებისმიერი ფინანსური ინსტიტუტი, ასევე ის კომპანიები, რომელთა ძირითად საქმიანობას წარმოადგენს ფინანსური, საბანკო ან/და საგადახდო სფეროსათვის პროგრამული უზრუნველყოფის ან/და გადაწყვეტილებების შექმნა/გაყიდვა/შეთავაზება.
   4. **შემსრულებელი** ადასტურებს, რომ წინამდებარე **პუნქტის** ნებისმიერმა დარღვევამ **ბანკს** შესაძლოა მიაყენოს გამოუსწორებელი ზიანი, რაც **ბანკს** ანიჭებს უფლებამოსილებას გამოიყენოს მისთვის **კანონმდებლობით** ან/და **ხელშეკრულებით** მისთვის მინიჭებული ნებისმიერი უფლება.
   5. წინამდებარე **პუნქტის** დებულებები ძალაში დარჩება **ხელშეკრულების** შეწყვეტის ან ვადის გასვლის შემდეგ და სრულად ძალაში დარჩება წინამდებარე **პუნქტში** მითითებული პერიოდის განმავლობაში.
3. **ინტელექტუალური საკუთრება**
   1. **ხელშეკრულების** ფარგლებში და საფუძველზე **შემსრულების** მიერ შექმნილი **ინტელექტუალური საკუთრების ობიექტი** (ასეთის არსებობის შემთხვევაში) წარმოადგენს სამსახურებრივ ნაწაროებს და მასზე ნებისმიერი საკუთრების უფლება, მათ შორის ქონებრივი უფლებები ან/და ნებისმიერი სახის ინტელექტუალური საკუთრების უფლება სრულად გადაეცემა **ბანკს.**
   2. **მომსახურების საფასური** სრულად მოიცავს **ინტელექტუალური საკუთრების ობიექტის** ჰონორარს. ყოველგვარი ეჭვის გამორიცხვის მიზნით, **ბანკი** უფლებამოსილია გამოიყენოს ან/და განკარგოს **ინტელექტუალური საკუთრების ობიექტი** საკუთარი შეხედულებისამებრ, **შემსრულებლის** ყოველგვარი დამატებითი თანხმობის გარეშე, მათ შორის გაავრცელოს, გაასხვისოს, შეცვალოს, გარდაქმნას, გააერთიანოს სხვა ობიექტთან და სხვა.
   3. იმ შემთხვევაში, თუ **ინეტელექტუალური საკუთრების ობიექტზე** ინტელექტუალური საკუთრების ნებისმიერი უფლება ავტომატურად არ გადაეცემა **ბანკს**, **შემსრულებელი** აცხადებს უპირობო და გამოუთხოვად თანხმობას, **ინტელექტუალურ საკუთრების ობიექტზე** გადასცეს  **ბანკს** ყველა უფლება. აღნიშნულის უზრუნველსაყოფად **შემსრულებელი** ვალდებულია ხელი მოაწეროს ნებისმიერ გარიგებას ან/და გასცეს ნებისმიერი თანხმობა და შეასრულოს ყველა აუცილებელი ქმედება, რომელიც გონივრული განსჯის ფარგლებში შესაძლოა საჭირო იყოს **ბანკის** საკუთრების უფლების მოპოვებისათვის.
   4. **შემსრულებელი** ვალდებულია უზრუნველყოს, რომ **ინტელექტუალური საკუთრების ობიექტის** შექმნასა და შემუშავებაში ჩართულმა ნებისმიერმა **მესამე პირმა** (ასეთს არსებობის შემთხვევაში), მათ შორის მასთან დასაქმებულმა პირმა გადასცეს **ბანკს ინეტელექტუალური საკუთრების ობიექტთან** დაკავშირებული ნებისმიერი უფლება.
   5. **მხარეები** ადასტურებენ, რომ **ხელშეკრულების** დადებამდე **შემსრულებლის** მიერ შექმნილი ყველა **ინტელექტუალური** **საკუთრების** **ობიექტი**, რომელიც არ არის **მომსახურების** შესრულების ფარგლებში შექმნილი (შემდგომში - **წინასწარ შექმნილი ობიექტი**), წარმოადგენს **შემსრულებლის** ექსკლუზიურ საკუთრებას და მასზე არ ვრცელდება **ბანკის** საკუთრების უფლება.
   6. იმ შემთხვევაში, თუ **წინასწარ** **შექმნილი** **ობიექტები** ინტეგრირდება ან გამოიყენება **ხელშეკრულების** ფარგლებში და საფუძველზე შექმნილ **ინტელექტუალური** **საკუთრების** **ობიექტ(ებ)ში,** **შემსრულებელი** უპირობოდ ანიჭებს **ბანკს** შეუზღუდავ, არაექსკლუზიურ, უვადო, უსასყიდლო და ტერიტორიული შეზღუდვის გარეშე მოქმედ ლიცენზიას აღნიშნული ობიექტების გამოყენებაზე ან/და განკარგვაზე (კოპირება, შენახვა, დამუშავება, მოდიფიკაცია, გასხვისება, გადაცემა და სხვა), მხოლოდ იმ მოცულობითა და ფორმით, რომელიც აუცილებელია **ხელშეკრულების** ფარგლებში შექმნილი **ინტელექტუალური საკუთრების ობიექტის** გამოყენებისა და ექსპლუატაციისთვის.
   7. თუ, **ხელშეკრულების** საფუძველზე შექმნილი **ინტელექტუალური საკუთრების ობიექტი** მოიცავს **მესამე** **მხარის** მასალებს/საკუთრებას (მათ შორის საწყისი კოდის კომპონენტებს) (შემდგომში - **მესამე პირის მასალები**), **შემსრულებელი** ვალდებულია:
      1. უზრუნველყოს, რომ ასეთი გამოყენება შეესაბამებოდეს მისთვის, შესაბამისი **მესამე პირის** მიერ გაცემულ ლიცენზიას;
      2. წერილობით აცნობოს **ბანკს** აღნიშნულის გამოყენების თაობაზე, გამოყენებული მასალის/საკუთრების ობიექტის დეტალური გამჟღავნებით.
   8. **ბანკი** უფლებამოსილია უარყოს **მესამე პირის მასალების** გამოყენება და **შემსრულებელი** ვალდებულია **ბანკის** მიერ უარის თქმის შემთხვევაში, არ გამოიყენოს შესაბამისი უარყოფილი **მესამე პირის მასალები ინტელექტუალური საკუთრების ობიექტის** შექმნისას**.**
   9. წინამდებარე მუხლის არც ერთი დანაწესიარ ზღუდავს **შემსრულებელს** გამოიყენოს **მომსახურების** შესრულების პროცესში მიღებული ზოგადი ცოდნა, უნარები, გამოცდილება და იდეები, იმ პირობით, რომ ასეთი გამოყენება არ მოიცავს ან/და არ გაამჟღავნებს **ბანკის** კონფიდენციალურ ინფორმაციას ან/და არ დაარღვევს **ბანკის** ინტელექტუალური საკუთრების რომელიმე უფლებას.
4. **საერთაშორისო სანქციებთან დაკავშირებული ვალდებულებები**
   1. **შემსრულებელი** აცხადებს და იძლევა გარანტიას, რომ ამ **ხელშეკრულების** ხელმოწერისას ან/და მისი მოქმედების განმავლობაში ნებისმიერ დროს:
      1. მასზე ან/და მასთან დაკავშირებულ პირ(ებ)ზე არ ვრცელდება და მომავალში არ გავრცელდება, გაერთიანებული სამეფოს საგარეო, თანამეგობრობისა და განვითარების ოფისის (Foreign, Commonwealth &amp; Development Office), ამერიკის შეერთებული შტატების უცხოური აქტივების კონტროლის სამსახურის (OFAC) ან/და ევროპის კავშირის (EU) ან/და გაერთიანებული ერების უშიშროების საბჭოს (+UNSC) (შემდგომში ერთობლივად - **სანქციების ორგანო**) და სხვა რელევანტური ორგანოს მიერ დაწესებული ნებისმიერი სანქცია ან/და ნებისმიერი სანქციით გათვალისწინებული ან/და მოთხოვნილი ნებისმიერი შეზღუდვა/აკრძალვა.
      2. ქვეყანა/ტერიტორია, რომლის რეზიდენტიც არის, დაფუძნებულია/რეგისტრირებულია, მდებარეობს ან ოპერირებს **შემსრულებელი**, **ხელშეკრულების** გაფორმების მომენტში არ არის აღრიცხული სანქცირებული ქვეყნების/ტერიტორიების სიაში ან/და მასზე არ ვრცელდება სრული სავაჭრო სანქციები/შეზღუდვები.
      3. პირდაპირ ან/და ირიბად, მათ შორის სხვა პირ(ებ)ის მეშვეობით არ დაუდია/დადებს ნებისმიერ გარიგებას (მათ შორის ხელს არ შეუწყობს გარიგების დადებას) ისეთ მხარესთან/ქონებასთან/აქტივთან/პროდუქციასთან/მომსახურებასთან დაკავშირებით, რომელზეც ვრცელდება სრული, მიზნობრივი ან/და სექტორული სანქციები/შეზღუდვები.
      4. არ ახორციელებს და მომავალში არ განახორციელებს, რაიმე ისეთ ქმედებას, გარიგებას ან/და ოპერაციას, რომელმაც შეიძლება პირდაპირ ან არაპირდაპირ გამოიწვიოს მის მიერ ნებისმიერი სანქციის, **სანქციების** **ორგანოს** მიერ განსაზღვრული ან/და შესაბამისი სანქციით გათვალისწინებული ან/და მოთხოვნილი ნებისმიერი შეზღუდვის, მოთხოვნის ან/და აკრძალვის დარღვევა ან/და თავიდან არიდება/გვერდის ავლა.
      5. დაუყოვნებლივ შეატყობინებს **ბანკს** ნებისმიერი ისეთი გარემოების ან/და მოვლენის არსებობის/დადგომის შესახებ, რომელმაც შეიძლება პირდაპირ ან არაპირდაპირ გამოიწვიოს **შემსრულებლის** მიერ **სანქციების** **ორგანოს** მიერ დაწესებული/განსაზღვრული ან/და შესაბამისი სანქციით გათვალისწინებული ნებისმიერი შეზღუდვის, მოთხოვნის ან/და აკრძალვის დარღვევა ან/და თავიდან არიდება/გვერდის ავლა ან/და რომელმაც შეიძლება პირდაპირ ან არაპირდაპირ გამოიწვიოს **შემსრულებლის** ან/და **შემსრულებლის** მაკონტროლებელი პირის სანქციების **ორგანოს** მიერ გამოცემულ/წარმოებული ნებისმიერი სანქცირებული პირების სიაში შეყვანა.
      6. **ბანკი** უფლებამოსილია, **ხელშეკრულებით** ან/და **კანონმდებლობით** მინიჭებული სხვა უფლებების შეუზღუდავად, იმოქმედოს **სანქციების** **ორგანოს** მიერ დაწესებული შესაბამისი სანქციის მიხედვით და განახორციელოს **სანქციების** **ორგანოს** მიერ განსაზღვრული ან/და შესაბამისი სანქციით გათვალისწინებული ნებისმიერი და ყველა ქმედება, ან/და დაუყოვნებლივ შეწყვიტოს, შეაჩეროს ან/და უარი თქვას **შემსრულებლის** მიერ **მომსახურების** გაწევაზე, იმ შემთხვევაში, თუ:
         1. **შემსრულებელი** დაარღვევს მის მიერ აღნიშნულ ნებისმიერ განცხადებასა და გარანტიას ან/და ნაკისრ ვალდებულებას;
         2. მიუხედავად, ნებისმიერი ფაქტობრივი გარემოების არსებობისა ან/და **ხელშეკრულებაში** განსაზღვრული ნებისმიერი სხვა პირობის თუ დებულებისა, **ბანკი** საკუთარი შეხედულებისამებრ, საჭიროდ/მიზანშეწონილად ჩათვლის, ასეთი ქმედების განხორციელებას, **სანქციების** **ორგანოს** მიერ განსაზღვრულ სანქციებთან ან/და მოთხოვნილ ქმედებებთან შესაბამისობაში მოსვლის მიზნებისთვის.
   2. **ბანკის** მოქმედება **სანქციების** **ორგანოს** მიერ დაწესებული შესაბამისი სანქციის მიხედვით ან/და **სანქციების** **ორგანოს** მიერ განსაზღვრული ან/და შესაბამისი სანქციით გათვალისწინებული/მოთხოვნილი ნებისმიერი ქმედების განხორციელება, მათ შორის **ხელშეკრულების** შეწყვეტა, შეჩერება ან/და **მომსახურების** მიღებაზე უარის თქმა, არ ჩაითვლება **ბანკის** მიერ **შემსრულებლის** წინაშე არსებული/ნაკისრი რაიმე ვალდებულების დარღვევად და **ბანკს** არ დაეკისრება რაიმე სახის პასუხისმგებლობა.
   3. **შემსრულებელი** ვალდებულია **ბანკს** აუნაზღაუროს ნებისმიერი და ყველა სახის ზიანი/ზარალი, რომელიც **ბანკს** წარმოეშობა **შემსრულებლის** მიერ ზემოთ მოცემული ნებისმიერი განცხადების, გარანტიის ან/და ვალდებულების დარღვევის შედეგად.
   4. წინამდებარე პუნქტის მიზნებისათვის, ტერმინში „**მასთან დაკავშირებული პირი**“ მოიზარება ნებისმიერი პირი, რომელსაც ბანკის შეფასებით, მათ შორის სანქციის მიზნიდან გამომდინარე, საქმიანი, ნათესაური თუ სხვა ტიპის მჭიდრო კავშირის გამო შესაძლოა, გავლენა ჰქონდეს პირზე ან მის გადაწყვეტილებებზე, პირდაპირ ან არაპირდაპირ ფლობდეს ან/და აკონტროლებდეს მას.
5. **პერსონალური მონაცემების დამუშავება**
   1. **მხარეები** აცხადებენ და ადასტურებენ, რომ იმ შემთხვევაში, თუ **მომსახურების** შესრულების ფარგლებში რომელიმე **მხარის** მიერ ხორციელდება ნებისმიერი **პირის** პერსონალური მონაცემების დამუშავება, მათ შორის მეორე **მხარისათვის პერსონალური მონაცემების** გადაცემა, თითოეული **მხარე** უზრუნველყოფს **პერსონალური მონაცემების** დამუშავებას **კანონმდებლობის**, მათ შორის პერსონალურ მონაცემთა დაცვის შესახებ საქართველოს კანონით დადგენილი წესების დაცვით.
   2. **მხარე** ვალდებულია მეორე **მხარისაგან** მიღებული **პერსონალური მონაცემების** დაამუშავოს მხოლოდ **მომსახურების** შესრულების ან/და **მომსახურებით** სარგებლობის მიზნით, მხოლოდ იმ მოცულობითა და ვადით, რაც აუცილებელია ზემოაღნიშნული მიზნების მისაღწევად.
   3. **მხარემ**, რომელიც ახორციელებს **პერსონალური** **მონაცემების** დამუშავებას (შემდგომში - **დამმუშავებელი**), ვალდებულია:
      1. **პერსონალურ მონაცემთა** დაცვის მიზნით გამოიყენოს ისეთი ტექნიკური და ორგანიზაციული ზომები, რომლებიც სათანადოდ უზრუნველყოფს **პერსონალურ მონაცემთა** დაცვას, მათ შორის, უნებართვო ან უკანონო დამუშავებისგან, შემთხვევითი დაკარგვისგან, განადგურებისგან ან/და დაზიანებისგან.
      2. მკაცრად გააკონტროლოს **პერსონალურ მონაცემებზე** მისი ნებისმიერი დასაქმებულის ან/და წარმომადგენლის წვდომა და უზრუნველყოს, რომ **პერსონალურ მონაცემებზე** წვდომა ჰქონდეთ მხოლოდ იმ პირებს, რომელთათვისაც აღნიშნული აუცილებელია **მომსახურების** სრულად და ჯეროვნად შესრულებისათვის.
      3. არ გადასცეს **პერსონალური მონაცემები** **მესამე პირებს**, გარდა იმ შემთხვევებისა, როდესაც ეს აუცილებელია **ხელშეკრულების** შესრულებისთვის ან/და მოთხოვნილია **კანონმდებლობით**.
   4. **მხარე** ვალდებულია დაუყოვნებლივ, მაგრამ არაუგვიანეს 24 საათისა, შეატყობინოს მეორე **მხარეს** მის მიერ გადაცემული **პერსონალური** **მონაცემების** უსაფრთხოების ნორმების დარღვევის, მათ შორის მესამე პირის მიერ არაუფლებამოსილი წვდომის შესახებ და მიიღოს ყველა აუცილებელი ზომა უსაფრთხოების აღდგენის ან/და **პერსონალური მონაცემების** გამჟღვანების მასშტაბისა და ფარგლების შესამცირებლად.
   5. **ხელშეკრულების** შეწყვეტის ან/და ვადის გასვლის შემთხვევაში, **მხარე** ვალდებულია დაუყოვნებლივ შეწყვიტოს **პერსონალური მონაცემების** შემდგომი დამუშავება და შესაბამის **მხარეს** დაუბრუნოს გადაცემული **პერსონალური მონაცემები** ან/და გაანადგუროს **მხარის** მითითებისამებრ, გარდა იმ შემთხვევისა, როდესაც **პერსონალური მონაცემების** შენახვა ან/და შემდგომი დამუშავება გათვალისწინებული **კანონმდებლობით** ან/და არსებობს დამუშავების სხვა საფუძველი.
   6. **პერსონალურ** **მონაცემთა** დამუშავებასთან დაკავშირებული ვალდებულებები ძალაში რჩება **მხარეთა** შორის სახელშეკრულებო ურთიერთობის შემდეგ იმ ვადით, რა ვადითაც **მხარე** ინარჩუნებს წვდომას მისთვის გადაცემულ **პერსონალურ** **მონაცემებზე.**
6. **მხარეთა პასუხისმგებლობა**
   1. **მხარეები** ვალდებულნი არიან აუნაზღაურონ ერთმანეთს **ხელშეკრულებით** გათვალისწინებული **მხარეთა** ვალდებულებების შეუსრულებლობით ან არაჯეროვნად შესრულების შედეგად მიყენებული ნებისმიერი ზიანი. ამასთან, ზიანის ანაზღაურება არ ათავისუფლებს **მხარეებს** **ხელშეკრულებით** ნაკისრი ვალდებულებების სრულად და ჯეროვნად შესრულებისაგან.
   2. **მხარეებს** არ ეკისრებათ პასუხისმგებლობა **ხელშეკრულებით** ნაკისრი ვალდებულებების შეუსრულებლობისათვის, თუკი ის გამოწვეულია ფორს-მაჟორული ვითარების გამო, რომლის წინასწარ განზრახვა, აცილება ან მასზე ზემოქმედება შეუძლებელი იყო შესაბამისი **მხარის** ან **მხარეთა** ერთობლივი ძალისხმევით;
   3. წინამდებარე **მუხლის** მიზნებისათვის ფორს-მაჟორი ნიშნავს **მხარეებისათვის** გადაულახავ და მათი კონტროლისაგან დამოუკიდებელ გარემოებებს, რომლებიც არ არიან დაკავშირებული **ბანკის** ან/და **შემსრულებლის** შეცდომებსა და დაუდევრობასთან და რომლებსაც გააჩნია წინასწარ გაუთვალისწინებელი ხასიათი;
   4. ფორს-მაჟორული გარემოებების დადგომის შემთხვევაში **მხარე**, რომლისთვისაც შეუძლებელი ხდება ნაკისრი ვალდებულებების შესრულება, ვალდებულია დაუყოვნებლივ გაუგზავნოს მეორე **მხარეს** წერილობითი შეტყობინება ასეთი გარემოებების და მათი გამომწვევი მიზეზების შესახებ და მიუთითოს სავარაუდო ვადა, როდესაც შესაძლებელი იქნება **ხელშეკრულებით** ნაკისრი ვალდებულებების შესრულება;
   5. იმ შემთხვევაში, თუ ფორს-მაჟორული გარემოება გრძელდება 2 (ორი) თვეზე მეტი ვადით ან/და ფორს-მაჟორული გარემოების დასრულების სავარაუდო ვადის შემდეგ შესაბამისი **მხარე** დაკარგავს ინტერესს **მომსახურების** მიმართ, აღნიშნული **მხარე** უფლებამოსილია ვადამდე შეწყვიტოს ხელშეკრულება, **ხელშეკრულებით** დადგენილ ვადებში.
7. **კონფიდენციალურობა**
   1. **მხარეები** ვალდებულნი არიან დაიცვან **ხელშეკრულების** ფარგლებში მიღებული ნებისმიერი ინფორმაციის კონფიდენციალურობა, ინფორმაციის მიღებიდან 3 (სამი) წლის განმავლობაში;
   2. კონფიდენციალურად არ ითვლება ინფორმაცია:
      1. რომელიც **მხარეთათვის** ცნობილი იყო **ხელშეკრულების** დადებამდე;
      2. რომელთა მოპოვება შესაძლებელია საჯარო წყაროებიდან ან/და რომელიც **მხარისათვის** ცნობილი გახდა **მესამე** **პირისაგან;**
      3. რომელთა გამჟღავნება აუცილებელია **კანონმდებლობის** მოთხოვნების დაცვის მიზნით.
      4. რომელთა გამჟღავნება აუცილებელია **მხარის** მიერ საკუთარი უფლებების რეალიზებისათვის.
   3. **ბანკი** უფლებამოსილია **შემსრულებლის** თანხმობის ან/და წინასწარი შეტყობინების გარეშე კონფიდენციალური ინფორმაცია გაანდოს ნებისმიერ კონტრაქტორს, რომელიც **ბანკს** მომსახურებას უწევს **ბანკის** საქმიანობის შეფასების/აუდიტის (ფინანსური, საგადასახადო და სხვა) ან/და **ბანკის** უფლებებისა და კანონიერი ინტერესების დაცვის მიზნით (მათ შორის სასამართლო ან/და სხვა სახის წარმომადგენლობის მიზნით).
8. **კომუნიკაცია** 
   1. **მხარეთა** შორის ნებისმიერი ოფიციალური ურთიერთობა უნდა ატარებდეს წერილობით ფორმას. **მხარისათვის** გათვალისწინებული წერილობითი შეტყობინება მას შეიძლება მიეწოდოს პირადად ან გაეგზავნოს კურიერის ან საფოსტო გზავნილის საშუალებით. ოპერატიულობის მიზნით დასაშვებია მეორე **მხარისათვის** შეტყობინების მიწოდება ელექტრონული ფოსტის საშუალებითაც.
   2. შეტყობინება ჩაბარებულად ითვლება ადრესატის მიერ მისი მიღების დღეს თუ შეტყობინების მიღება დადასტურებულია ადრესატის მიერ. თუ შეტყობინების მიღება არ არის დადასტურებული ადრესატის მიერ, ნებისმიერი ასეთი შეტყობინება მიიჩნევა სათანადო წესის შესაბამისად გაგზავნილად და მიღებულად:
      1. კურიერის ან დაზღვეული საფოსტო გზავნილის მეშვეობით წერილობითი შეტყობინების გაგზავნის შემთხვევაში – ჩაბარების დადასტურების დღეს;
      2. ელექტრონული ფოსტით გაგზავნის შემთხვევაში გაგზავნის თარიღიდან მომდევნო **სამუშაო** **დღეს**.
   3. შეტყობინება მიღებულად ითვლება იმ შემთხვევაშიც, თუ შეტყობინების გამგზავნ **მხარეს** შეტყობინება დაუბრუნდება გაგზავნილ მისამართზე/საკონტაქტო მონაცემებზე შეტყობინების ადრესატის ადგილსამყოფელის არარსებობის გამო, ადრესატი უარს განაცხადებს შეტყობინების მიღებაზე, ან თავს აარიდებს მის მიღებას.
   4. **მხარეები** ურთიერთობას განახორციელებენ **ხელშეკრულებით** განსაზღვრულ მისამართებზე/საკონტაქტო მონაცემებზე ან სხვა ნებისმიერ მისამართზე/საკონტაქტო მონაცემზე, რომელსაც ერთი **მხარე** აცნობებს მეორეს წერილობით. **მხარე** ვალდებულია აღნიშნული მისამართების ან მათი რომელიმე მონაცემის ცვლილების შესახებ დროულად აცნობოს მეორე **მხარეს**, წინააღმდეგ შემთხვევაში, **მხარის** მიერ აღნიშნულ მისამართზე განხორციელებული ურთიერთობა (შეტყობინების გაგზავნა და სხვა) ჩაითვლება ჯეროვნად შესრულებულად.
9. **ანგარიშსწორება**
   1. იმ შემთხვევაში, თუ **მხარეთა** შორის სხვა რამ არ არის შეთანხმებული, **ხელშეკრულების** ფარგლებში ანგარიშსწორება წარმოებს უნაღდო ანგარიშსწორების წესით, **ხელშეკრულებაში** მითითებულ საბანკო ანგარიშზე თანხის ჩარიცხვის გზით. **ხელშეკრულებაში** მითითებული საბანკო ანგარიშის ცვლილების შემთხვევაში, **შემსრულებელი** ვალდებულია დაუყოვნებლივ შეატყობინოს **ბანკს.**
   2. იმ შემთხვევაში, თუ **ხელშეკრულების** ფარგლებში **მომსახურების საფასური** დადგენილია უცხოურ ვალუტაში და **კანონმდებლობით** უცხოურ ვალუტაში ანგარიშსწორება აკრძალულია, ანგარიშსწორება განხორციელდება ეროვნულ ვალუტაში, გადახდის დღეს საქართველოს ეროვნული ბანკის მიერ დადგენილი კურსის შესაბამისად.
10. **ხელშეკრულების** **მოქმედება და შეწყვეტა**
    1. **ხელშეკრულება** ძალაში შედის **მხარეთა** მიერ მისი ხელმოწერის მომენტიდან და მოქმედებს ვალდებულებების სრულად და ჯეროვნად შესრულების მომენტამდე.
    2. **ხელშეკრულება** შესაძლებელია ცალმხრივად, ვადამდე შეწყდეს:
       1. **ბანკის** მიერ **ხელშეკრულების** მოქმედების ნებისმიერ ეტაპზე;
       2. ნებისმიერი **მხარის** მოთხოვნით, მეორე **მხარის** მიერ ნაკისრი ვალდებულებების სრულად და ჯეროვნად შეუსრულებლობის შემთხვევაში, იმ პირობით, თუ დამრღვევ **მხარეს** ვალდებულების შესრულებისათვის მიეცა დამატებით 10 (ათი) კალენდარული დღის ვადა და აღნიშნული ვალდებულება არ შესრულებულა დამატებითი ვადის განმავლობაშიც.
       3. **კანონმდებლობით** გათვალისწინებულ სხვა შემთხვევებში.
    3. თუ **მხარე** **ხელშეკრულების** ან/და **კანონმდებლობის** საფუძველზე და მის შესაბამისად, მიიღებს **ხელშეკრულების** ცალმხრივად სრულად ან ნაწილობრივ შეწყვეტის გადაწყვეტილებას, ვალდებულია წერილობით შეატყობინოს მეორე **მხარეს** მიღებული გადაწყვეტილება, მისი მიღების საფუძველი და ამოქმედების თარიღი, რომელიც არ უნდა იყოს 30 (ოცდაათი) კალენდარულ დღეზე ნაკლები.
    4. **ხელშეკრულების** შეწყვეტის შემთხვევაში:
       1. **ბანკის** გადაუხდის **შემსრულებელს** **მომსახურების საფასურს** მის მიერ ფაქტობრივად შესრულებული **მომსახურების** შესაბამისად. ამასთან, თუ **ხელშეკრულება** წყდება **ბანკის** მხრიდან, **შემსრულებლის** მიერ **ხელშეკრულებით** განსაზღვრული ვალდებულების შეუსრულებლობის ან/და არაჯეროვნად შესრულების გამო, **ბანკი** მხოლოდ იმ შემთხვევაში გადაუხდის **შემსრულებელს** ზემოთ აღნიშნულ **მომსახურების საფასურს** თუ **ბანკს** **ხელშეკრულების** შეწყვეტამდე გაწეული **მომსახურების** მიმართ გააჩნია ინტერესი;
       2. **ხელშეკრულების** ნებისმიერი მიზეზით შეწყვეტის შემთხვევაში **შემსრულებელი** ვალდებულია სრულად უკან დაუბრუნოს **ბანკს** ავანსის სახით გადახდილი თანხა (ასეთის არსებობის შემთხვევაში).
11. **კანონმდებლობა და დავების გადაწყვეტა**
    1. **ხელშეკრულება** რეგულირდება და განიმარტება **კანონმდებლობის** შესაბამისად, ნებისმიერი პირობა, რომელიც გათვალისწინებული არ არის **ხელშეკრულებით** განისაზღვრება **კანონმდებლობით**.
    2. **ხელშეკრულებასთან** დაკავშირებით წარმოშობილი ნებისმიერი დავა გადაწყდება მოლაპარაკების გზით, ხოლო შეთანხმების მიუღწევლობის შემთხვევაში დავა განსახილველად გადაეცემა საქართველოს სასამართლოს.
12. **ხელშეკრულების** **სხვა პირობები**
    1. **ხელშეკრულება** შედგენილია და იდება ქართულ ენაზე.
    2. ერთ-ერთი **მხარის** მხრიდან **ხელშეკრულების** ან/და **კანონმდებლობის** სრულად ან ნაწილობრივ დარღვევასთან დაკავშირებით მეორე **მხარის** მიერ მისთვის მინიჭებული უფლებების გამოუყენებლობა არ გავრცელდება **ხელშეკრულების** ან/და **კანონმდებლობის** ნებისმიერ შემდგომ დარღვევაზე.
    3. **ხელშეკრულების** რომელიმე მუხლ(ებ)ის, პუნქტ(ებ)ის ან/და ქვეპუნქტ(ებ)ის ბათილობა არ გამოიწვევს მთლიანად **ხელშეკრულების** ან/და მისი სხვა მუხლ(ებ)ის, პუნქტ(ებ)ის ან/და ქვეპუნქტ(ებ)ის ბათილობას.
    4. წინამდებარე **ხელშეკრულება** სავალდებულოა შესასრულებლად **მხარეთა** სამართალმემკვიდრეებისა და უფლებამონაცვლეებისათვის. არცერთ **მხარეს** აქვს უფლება წინამდებარე **ხელშეკრულებით** გათვალისწინებული თავისი უფლებები და ვალდებულებები გადასცეს ნებისმიერ სხვა **მესამე პირს** ამ **ხელშეკრულების** მონაწილე მეორე მხარის წინასწარი წერილობითი თანხმობის გარეშე.
    5. წინამდებარე **ხელშეკრულებაში** ნებისმიერი ცვლილებისა და დამატების შეტანა ხორციელდება მხარეთა შეთანხმებით.
    6. **ხელშეკრულების** **დანართები** წარმოადგენენ **ხელშეკრულების** განუყოფელ ნაწილს და მათზე სრულად ვრცელდება **ხელშეკრულების** მოქმედება. **მომსახურების ხელშეკრულებასა** და **დანართს** შორის წინააღმდეგობის ან შეუსაბამობის არსებობისას უპირატესობა მიენიჭება დანართს, ხოლო **დანართებს** შორის წინააღმდეგობისას უპირატესობა მიენიჭება იმ დანართს, რომელიც ყველაზე გვიან დაიდო.
    7. **ხელშეკრულების** **დანართები** (ასეთის არსებობის შემთხვევაში) დანომრილია მოხერხებულობისათვის და ამ ფაქტს **ხელშეკრულების** ინტერპრეტაციისათვის ან/და ნამდვილობისათვის მნიშვნელობა არ ენიჭება. ამასთან, **დანართის** ამა თუ იმ ნუმერაციით არსებობა არ გულისხმობს, რომ აუცილებელი წესით არსებობს წინა ნუმერაციით დანომრილი **დანართი.**
    8. **ხელშეკრულების** თითო იდენტური და თანაბარი იურიდიული ძალის მქონე ეგზემპლარი გადაეცემათ **მხარეებს**.
13. **მხარეთა ხელმოწერები**

**ბანკი შემსრულებელი**

/\_\_\_\_\_\_\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_\_\_\_\_\_/